গ্রাফিক্স ডিজাইনিংয়ের পাশাপাশি অ্যাডোব ফ্লাশ অ্যানিমেশন শিখে নিতে পারলে হয়ে ওঠা যাবে স্বয়ংসম্পূর্ণ পেশাদার গ্রাফিক্স ডিজাইনার। মাল্টিমিডিয়া অ্যানিমেশনের কাজ হলো—কিভাবে ফ্রেম তৈরি করতে হয়; ফ্রেমে বিভিন্ন মিডিয়ার সংযোজন; টেক্সট, গ্রাফিক্স ও মিডিয়ার সঙ্গে সময়ের সফল নিয়ন্ত্রণ, যাতে ফুটে ওঠে অ্যানিমেশনের জীবন্ত প্রতিরূপ; নানা ধরনের অ্যাফেক্ট সংযুক্ত করে অ্যানিমেশনকে বাস্তবের ছোঁয়া দেওয়া। কম্পিউটার গেইম, শিক্ষামূলক সফটওয়্যার ও ইন্টারনেটভিত্তিক মিডিয়া তৈরিতে এই অ্যাডোব ফ্ল্যাশ অ্যানিমেশনের জুড়ি মেলা ভার।